Ánxel Álvarez Llano - Uiquipedia

# Ánxel Álvarez Llano

### De Uiquipedia

Ánxel Álvarez Llano naciera en Boo (Ayer), en 1958. Estudió Filoloxía Hispánica na Universidá d’Uviéu y collaboró en diverses publicaciones periódiques como Hojas Universitarias, Santa Casa, Lletres Asturianes y La Voz d´Ayer.

Nel añu 1994 apaez Les agües muertes. Al añu siguiente algama´l Premiu “Fernán Coronas” de Poesía con Vieyos fuebos, fresques cenices.

En 1996 saca Güéspede del silenciu (1996), compuestu por dos recopilaciones de poesía distintes, La mar con nome de muyer (que ganara en 1993 el Premiu “Elvira Castañón”) y El silenciu de la viesca, que algamará´l Premiu “Vital Aza” del añu siguiente.

Tamién ye l´editor de l´Antoloxía del cuentu asturianu contemporáneu (1994), conxuntu de relatos de doce autores de les dos xeneraciones del Surdimientu.

Como traductor fizo la torna al asturianu de la novela de Fulgencio Argüelles Lletaníes de lluvia.

Nel añu 2001 l´autor algama´l Premiu “Teodoro Cuesta” de Poesía col poemariu Na mesma piedra, obra de poesía lluminosa y nidia que fala del amor y de la vida diaria con un llinguaxe bayurosu y espresivu.

Retrieved from "http://ast.wikipedia.org../../../%C3%A1/n/x/%C3%81nxel_%C3%81lvarez_Llano_331c.html"

Categoríes: Escritores d'Asturies | Escritores n'asturianu

##### Views

- Artículu
- Discusión
- Revisión actual

##### Buscar